CELEX: 62016TN0829
Language: hr
Date: 2016-11-25 00:00:00
Title: Predmet T-829/16: Tužba podnesena 25. studenoga 2016. – Mouvement pour une Europe des nations et des libertés protiv Parlamenta

23.1.2017   
            
            
               HR
            
            
               Službeni list Europske unije
            
            
               C 22/55
            
         Tužba podnesena 25. studenoga 2016. – Mouvement pour une Europe des nations et des libertés protiv Parlamenta
   (Predmet T-829/16)
   (2017/C 022/74)
   Jezik postupka: francuski
   
      Stranke
   
   
      Tužitelj: Mouvement pour une Europe des nations et des libertés (Pariz, Francuska) (zastupnik: A. Varaut, odvjetnik)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Ureda Europskog parlamenta D106185 od 12. rujna 2016., koju je [X] priopćio 26. rujna, a kojom se proglašavaju neprihvatljivima troškovi nastali objavom MENL-ove kampanje „Schengen”;
            
         
               —
            
            
               naloži Uredu Europskog parlamenta snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog temelji se na povredi načela dobre uprave koja proizlazi iz činjenice da Ured Europskog parlamenta nije bio obaviješten ni o elementima spisa ni o prigovorima koje je istaknuo Mouvement pour une Europe des nations et des libertés („MENL”).
            
         
               2.
            
            
               Drugi tužbeni razlog temelji se na tome da tužitelj ističe da je pojam „neizravnog financiranja” nacionalnih stranaka od strane europskih stranaka neprecizan pojam koji je protivan pravnoj sigurnosti.
            
         
               3.
            
            
               Treći tužbeni razlog temelji se na tome da se logotipom koji se nalazi na objavi MENL-ove kampanje „Schengen” (u daljnjem tekstu: sporni logotip) na nacionalnim državnim područjima, suprotno onome što je tuženik odabrao donošenjem odluke čije je poništenje predmet ove tužbe, prenosi kampanja isključivo europske naravi. U prilog ovom tužbenom razlogu tužitelj ističe tri glavna argumenta, odnosno:
               
                           —
                        
                        
                           Kampanju je organizirao sam MENL, bez pristanka ili uključivanja nacionalnih stranaka;
                        
                     
                           —
                        
                        
                           Kampanja i objava se odnose na problematiku na europskoj razini, onu schengenskih sporazuma;
                        
                     
                           —
                        
                        
                           Sporni logotip ne može prema tome biti logotip nacionalnih stranaka, nego logotip delegacija tih stranaka u okviru Europskog parlamenta.
                        
                     
         
               4.
            
            
               Četvrti tužbeni razlog temelji se na tome da tužitelj ističe da je sporni logotip manje veličine od logotipa MENL-a. Međutim, sudska praksa i tekstovi koji se odnose na to pitanje predviđaju sankciju samo za logotipe čija je veličina veća ili jednaka onoj europskih logotipa.